Radiografia infracțiunilor: scade numărul micilor furturi și explodează numărul celor mari, arată datele poliției. Cifre îngrijorătoare pentru violența domestică
În timp ce numărul furturilor și al tâlhăriilor scade la nivel național, bilanțul publicat duminică, 2 iunie, de Poliția Română arată o creștere semnificativă a infracțiunilor economice. Numărul faptelor de evaziune fiscală a crescut cu aproape 66%, iar forțele de ordine arată și că faptele de violență domestică iau amploare.